Asenfali n umedyaz ɣef usentel-agi yettuɣal ɣer tallit n temharsa tafransist d ṭraḍ ilmend n tlelli ger 1954-1962, amedyaz yettawi-d iḍrisen ɣef wayen it icaɣben d wayen it-yetteqraḥen am lbaṭel d tmuḥeqranit n yiserdasen iṛumyen ɣer ugdud, lḥif n ugdud azzayri, d wayen i yettḥulfu ɣer yimaɣṛasen d wid yennuɣen ɣef tlelli d timunnent n tmurt, tabɣest d usirem yeftin deg ul n uzzayri, asiwel ɣer tdukli d uqabel n uṛumi, s umata asentel n uzbu d umennuɣ i d-yellan uqbel n ṭraḍ n 1954 neɣ sdat-s .